“Chelsi” jamoasi bosh murabbiyi Joze Mourinyu “Portu” bilan bo‘lib o‘tadigan o‘yin oldidan berilgan savollarga o‘z fikrlarini bildirib o‘tdi. Jumladan, unga Yevropa Ligasiga tushib, ushbu musobaqada g‘olib chiqib, keyingi mavsumda Chempionlar ligasida ishtirok etsa, qanday bo‘lar ekan, degan savolga Joze shunday javob qaytargan: “Men nimani nazarda tutayotganingizni tushundim. Ammo boshqa yo‘li ham bor. Chempionlar ligasida mana shu mavsumda ham zafar quchish mumkin. Ushba ikkita musobaqa darajasi o‘rtasida juda katta farq bor. Shu bois jamoaga nisbatan adolatsiz munosabatda bo‘lmaslik kerak”. Kasilyas haqidagi navbatdagi savolga esa, oldin jurnalistlardan ular Ispaniyadanmi yoki yo‘qligini so‘rash lozim, degan javob qaytargan. Jarohatlar borasida ham o‘z fikri bilan o‘rtoqlashgan. Falkao tayyor emas. Uning maydonga qaytishiga ikki haftacha vaqt bor. Terri va Ramiresda barchasi joyida.